《题落星寺一首》
宋代·王阮

岛石是处有，星辰曾霣无。
庄严成净土，怪诞出浮屠。
蜃气楼穿海，龙堆沙拥湖。
尽除金碧像，吾欲舍吾徒。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。